S-691/2018

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 2. nóvember 2018, á hendur I-x-x S-x-x, f.d. [...], Ríkisborgara Úkraínu, fyrir skjalafals og brot gegn lögum um atvinnuréttindi útlendinga með því að hafa föstudaginn 31. ágúst 2018 framvísað í blekkingarskyni við starfsmenn Þjóðskrár Íslands breytifölsuðu litháísku vegabréfi nr. [...] sem gefið var út á [...], f.d. [...], með gildistíma frá 22. ágúst 2017 til 22. ágúst 2027. Með þessu kom ákærði því til leiðar að hann hlaut fullnaðar skráningu í Þjóðskrá Íslands á fölskum forsendum. Þannig var honum kleift að starfa hér á landi án þess að sækja um atvinnuleyfi.

Telst háttsemi þessi varða við 1. mgr. 155. gr. almennra hegningarlaga nr. 19/1940, 3. og 4. mgr. 6. gr., sbr. 1. mgr. 27. gr. laga um atvinnuréttindi útlendinga nr, 97/2002.

Þess er krafist að ákærði verði dæmdur til refsingar og til greiðslu alls sakarkostnaðar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærðu og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Ákærði er fæddur í [...]. Samkvæmt framlögðu sakavottorði, dagsettu 8. nóvember 2018, hefur hann ekki áður gerst sekur um refsivert brot.

Við ákvörðun refsingar í málinu verður litið til þess að með því að framvísa hinu falsaða vegabréfi kom ákærði því til leiðar að honum var kleift að starfa hér á landi um nokkurra mánaða skeið án þess að sækja um atvinnuleyfi.

Með hliðsjón af því, sakarefni málsins og að teknu tilliti til dómaframkvæmdar þykir refsing ákærða hæfilega ákveðin fangelsi í 30 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, á rannsóknarstigi málsins, H-kk-ef M-kk-ef S-kk-ef H-kk-ef lögmanns, 189.720, að meðtöldum virðisaukaskatti.

Ákærði greiði málsvarnarþóknun skipaðs verjanda síns fyrir dómi, L-kvk-ef M-kvk-ef O-kvk-ef lögmanns, 231.880, að meðtöldum virðisaukaskatti.

Engan sakarkostnað leiddi af meðferð málsins.

Af hálfu ákæruvaldsins flutti málið E-kk-nf L-kk-nf aðstoðarsaksóknari.

B-kk-nf S-kk-nf S-kk-nf, aðstoðarmaður dómara, kveður upp dóminn.

D Ó M S O R Ð:

Ákærði, I-x-x S-x-x, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði greiði þóknun verjanda síns, á rannsóknarstigi málsins, H-kk-ef M-kk-ef S-kk-ef H-kk-ef lögmanns, 189.720 krónur.

Ákærði greiði þóknun verjanda síns fyrir dómi, L-kvk-ef M-kvk-ef O-kvk-ef lögmanns, 231.880 krónur.

B-kk-nf S-kk-nf S-kk-nf